Sähköteho (tunnus P) on käytetyn energian määrä aikayksikössä. SI-järjestelmässä tehon yksikkö on watti lyhennettynä W. Sähköteho lasketaan virran (tunnus I, yksikkö ampeeri A) voimakkuuden ja jännitteen (tunnus U, yksikkö voltti V) tulona. Siis P = U * I eli teho on virta kertaa jännite. Perinteisissä lampuissa teho on ollut valintakriteeri, joka on aina helpotanut lampun valintaa. Lampun ottama sähköteho on samalla myös maanläheisesti kertonut, paljonko lamppu tuottaa valoa. Oikeasti tämä lukema kertoo vain sen, kuinka paljon sähkötehoa lamppu kuluttaa palaessaan. Kakki se teho, jota ei lampusta saada valona, muuttuu lämmöksi ja se on hukkatehoa. Suurin osa perinteisten lamppujen kuluttamasta sähkötehosta käytetäänkin hukkatehona ympäröivän ilman lämmittämiseen. Siksi kannattaa valita lamppu, joka tuottaa mahdollsiimman paljon valotehoa mahdollisimman pienellä sähköenergian määrällä (ks kohta valotehokkuus).